CELEX: 32015R2441
Language: hr
Date: 2015-12-18 00:00:00
Title: Uredba Komisije (EU) 2015/2441 оd 18. prosinca 2015. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu međunarodnog računovodstvenog standarda 27 (Tekst značajan za EGP)

23.12.2015   
            
            
               HR
            
            
               Službeni list Europske unije
            
            
               L 336/49
            
         UREDBA KOMISIJE (EU) 2015/2441
   оd 18. prosinca 2015.
   o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu međunarodnog računovodstvenog standarda 27
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
   budući da:
   
               (1)
            
            
               Uredbom Komisije (EZ) br. 1126/2008 (2) usvojeni su određeni međunarodni standardi i tumačenja koji su postojali 15. listopada 2008.
            
         
               (2)
            
            
               Dana 12. kolovoza 2014. Odbor za međunarodne računovodstvene standarde objavio je izmjene međunarodnog računovodstvenog standarda (MRS) 27 Nekonsolidirani financijski izvještaji pod nazivom Metoda udjela u nekonsolidiranim financijskim izvještajima. Cilj je izmjena dopustiti subjektima uporabu metode udjela opisane u standardu MRS 28 Udjeli u pridruženim subjektima i zajedničkim pothvatima, kako bi se uzelo u obzir ulaganja u društva kćeri, zajedničke pothvate i pridružena društva u njihovim nekonsolidiranim financijskim izvještajima.
            
         
               (3)
            
            
               Izmjene standarda MRS 27 posljedično podrazumijevaju izmjene Međunarodnog standarda financijskog izvještavanja (MSFI) 1 i standarda MRS 28 kako bi se osigurala usklađenost međunarodnih računovodstvenih standarda.
            
         
               (4)
            
            
               Izmjene MRS 27 sadržavaju neke reference na MSFI 9 koje trenutačno nije moguće primijeniti jer Unija još nije donijela MSFI 9. Stoga bi svako upućivanje na MSFI 9 u Prilogu ovoj Uredbi trebalo tumačiti kao upućivanje na Međunarodni računovodstveni standard (MRS) 39 Financijski instrumenti: priznavanje i mjerenje.
            
         
               (5)
            
            
               Europska savjetodavna skupina za financijsko izvještavanje potvrđuje da izmjene standarda MRS 27 zadovoljavaju kriterije za donošenje iz članka 3. stavka 2. Uredbe (EZ) br. 1606/2002.
            
         
               (6)
            
            
               Uredbu (EZ) br. 1126/2008 stoga bi trebalo na odgovarajući način izmijeniti.
            
         
               (7)
            
            
               Mjere predviđene ovom Uredbom u skladu su s mišljenjem Regulatornog računovodstvenog odbora,
            
         DONIJELA JE OVU UREDBU:
   Članak 1.
   1.   Prilog Uredbi (EZ) br. 1126/2008 mijenja se kako slijedi:
   
               (a)
            
            
               Međunarodni standard financijskog izvještavanja (MSFI) 1 Prva primjena Međunarodnih standarda financijskog izvještavanja mijenja se u skladu s Prilogom ovoj Uredbi;
            
         
               (b)
            
            
               Međunarodni računovodstveni standard (MRS) 27 Nekonsolidirani financijski izvještaji mijenja se u skladu s Prilogom ovoj Uredbi;
            
         
               (c)
            
            
               Međunarodni računovodstveni standard (MRS) 28 Udjeli u pridruženim subjektima i zajedničkim pothvatima mijenja se u skladu s Prilogom ovoj Uredbi.
            
         2.   Svako upućivanje na MSFI 9 u Prilogu ovoj Uredbi treba tumačiti kao upućivanje na MRS 39 Financijski instrumenti: priznavanje i mjerenje.
   Članak 2.
   Svako trgovačko društvo primjenjuje izmjene iz članka 1. najkasnije od početka svoje prve poslovne godine koja počinje 1. siječnja 2016. ili poslije.
   Članak 3.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. prosinca 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 243, 11.9.2002., str. 1.
   
   
      (2)  Uredba Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29.11.2008., str. 1.).
   
      PRILOG
      
         Metoda udjela u nekonsolidiranim financijskim izvještajima
      
      (Izmjene MRS-a 27)
      
         Izmjene MRS-a 27
      
      
         
            Nekonsolidirani financijski izvještaji
         
      
      Izmjenjuju se točke 4. – 7., 10, 11.B i 12. te se dodaje točka 18.J.
      DEFINICIJE
      
               
                  
                     4.
                  
               
               
                  Sljedeći se pojmovi u ovom standardu upotrebljavaju u sljedećim značenjima:
                  …
                  
                     
                        Nekonsolidirani financijski izvještaji jesu financijski izvještaji koje prezentira subjekt, a u kojima je, podložno zahtjevima ovog standarda, subjekt mogao odlučiti da svoja ulaganja u ovisne subjekte, zajedničke pothvate i pridružene subjekte obračuna po trošku, u skladu s MSFI-jem 9 Financijski instrumenti, ili primjenom metode udjela iz MRS-a 28 Udjeli u pridruženim subjektima i zajedničkim pothvatima.
                     
                  
               
            
               
                  5.
               
               
                  Sljedeći pojmovi definirani su u Dodatku A MSFI-ju 10 Konsolidirani financijski izvještaji, Dodatku A MSFI-ju 11 Zajednički poslovi i točki 3. MRS-a 28:
                  
                              —
                           
                           
                              pridruženi subjekt
                           
                        
                              —
                           
                           
                              metoda udjela
                           
                        
                              —
                           
                           
                              …
                           
                        
            
               
                  6.
               
               
                  Nekonsolidirani financijski izvještaji jesu financijski izvještaji koji se prezentiraju kao dodatak konsolidiranim financijskim izvještajima ili kao dodatak financijskim izvještajima ulagača koji nema ulaganja u ovisnim subjektima, ali ima ulaganja u pridruženim subjektima ili zajedničkim pothvatima, u kojima se u skladu s MRS-om 28 ulaganja u pridruženim subjektima ili zajedničkim pothvatima moraju obračunavati primjenom metode udjela, osim u slučajevima iz točaka 8. – 8.A.
               
            
               
                  7.
               
               
                  Financijski izvještaji subjekta koji nema ovisni subjekt, pridruženi subjekt ni udio u zajedničkom pothvatu kao zajednički pothvatnik nisu nekonsolidirani financijski izvještaji.
                  …
               
            SASTAVLJANJE NEKONSOLIDIRANIH FINANCIJSKIH IZVJEŠTAJA
      …
      
               
                  
                     10.
                  
               
               
                  Pri sastavljanju nekonsolidiranih financijskih izvještaja subjekt je dužan ulaganja u ovisne subjekte, zajedničke pothvate i pridružene subjekte obračunati ili:
                  
                              
                                 (a)
                              
                           
                           
                              
                                 po trošku nabave
                              
                           
                        
                              
                                 (b)
                              
                           
                           
                              
                                 u skladu s MSFI-jem 9 ili
                              
                           
                        
                              
                                 (c)
                              
                           
                           
                              
                                 primjenom metode udjela iz MRS-a 28.
                              
                           
                        
                     Isti način obračuna subjekt je dužan primjenjivati na svaku kategoriju ulaganja. Ulaganja obračunana po trošku ili primjenom metode udjela obračunavaju se u skladu s MSFI-jem 5 Dugotrajna imovina namijenjena prodaji i prestanak poslovanja ako su razvrstana u imovinu namijenjenu prodaji ili imovinu namijenjenu raspodjeli (ili uključena u skupinu za otuđenje koja je razvrstana u imovinu namijenjenu prodaji odnosno raspodjeli). Mjerenje ulaganja obračunanih u skladu s MSFI-jem 9 u tim se okolnostima ne mijenja.
                  
                  …
               
            
               
                  11.B
               
               
                  Ako vladajući subjekt prestaje biti investicijskim subjektom ili postaje investicijski subjekt, promjenu statusa dužan je obračunati od datuma nastanka promjene statusa, na sljedeći način:
                  
                              (a)
                           
                           
                              ako prestaje biti investicijskim subjektom, subjekt je dužan ulaganje u ovisni subjekt obračunati u skladu s točkom 10. Datum promjene statusa smatra se pretpostavljenim datumom stjecanja. Poštena vrijednost ovisnog subjekta na pretpostavljeni datum stjecanja predstavlja pretpostavljenu prenesenu naknadu pri obračunu ulaganja u skladu s točkom 10.
                              
                                          i.
                                       
                                       
                                          [briše se]
                                       
                                    
                                          ii.
                                       
                                       
                                          [briše se]
                                       
                                    
                        
                              (b)
                           
                           
                              ako postaje investicijskim subjektom, subjekt je dužan ulaganje u ovisni subjekt obračunati po poštenoj vrijednosti kroz račun dobiti ili gubitka u skladu s MSFI-jem 9. Razlika između prethodne knjigovodstvene vrijednosti ovisnog subjekta i njegove poštene vrijednosti na datum promjene statusa ulagača priznaje se kao dobit ili gubitak u računu dobiti i gubitaka. Kumulativni iznos svake dobiti ili gubitka koji je za predmetne ovisne subjekte prethodno priznat u okviru druge sveobuhvatne dobiti obračunava se kao da je investicijski subjekt te ovisne subjekte otuđio na datum promjene statusa.
                           
                        
            
               
                  12.
               
               
                  Dividende od ovisnog subjekta, zajedničkog pothvata ili pridruženog subjekta priznaju se u nekonsolidiranim financijskim izvještajima subjekta ako je utvrđeno pravo subjekta na primanje dividende. Dividenda se priznaje u računu dobiti i gubitaka osim ako subjekt odabere primjenu metode udjela te se u tom slučaju dividenda priznaje kao smanjenje knjigovodstvene vrijednosti ulaganja.
                  …
               
            DATUM STUPANJA NA SNAGU I PRIJELAZNE ODREDBE
      …
      
               
                  
                     18.J
                  
               
               
                  Dokumentom Metoda udjela u nekonsolidiranim financijskim izvještajima (Izmjene MRS-a 27), objavljenim u kolovozu 2014., izmijenjene su točke 4. – 7., 10., 11.B i 12. Subjekt je dužan te izmjene primjenjivati retroaktivno u skladu s MRS-om 8 Računovodstvene politike, promjene računovodstvenih procjena i pogreške na godišnja razdoblja koja započinju 1. siječnja 2016. ili nakon tog datuma. Dopuštena je ranija primjena. Ako subjekt započne s primjenom tih izmjena za ranije razdoblje, dužan je tu činjenicu objaviti.
               
            
         Posljedične izmjene ostalih standarda
      
      
         MSFI 1 Prva primjena Međunarodnih standarda financijskog izvještavanja
         
      
      Dodaje se točka 39.Z.
      DATUM STUPANJA NA SNAGU
      …
      
               
                  39.Z
               
               
                  Dokumentom Metoda udjela u nekonsolidiranim financijskim izvještajima (Izmjene MRS-a 27), objavljenim u kolovozu 2014., izmijenjena je točka D.14. te je dodana točka D.15.A. Subjekt je dužan te izmjene primjenjivati za godišnja razdoblja koja započinju 1. siječnja 2016. ili nakon tog datuma. Dopuštena je ranija primjena. Ako subjekt započne s primjenom tih izmjena za ranije razdoblje, dužan je tu činjenicu objaviti.
               
            U Dodatku D mijenja se točka D.14. te se dodaje točka D.15.A.
      
         Ulaganja u ovisne subjekte, zajedničke pothvate i pridružene subjekte
      
      
               
                  D.14.
               
               
                  Ako subjekt sastavlja nekonsolidirane financijske izvještaje, u skladu s MRS-om 27 dužan je ulaganja u ovisne subjekte, zajedničke pothvate i pridružene subjekte obračunati ili:
                  
                              (a)
                           
                           
                              po trošku nabave
                           
                        
                              (b)
                           
                           
                              u skladu s MSFI-jem 9 ili
                           
                        
                              (c)
                           
                           
                              primjenom metode udjela iz MRS-a 28.
                           
                        …
               
            
               
                  D.15.A
               
               
                  Ako subjekt koji prvi put primjenjuje MSFI-jeve takvo ulaganje obračunava primjenom postupaka u okviru metode udjela iz MRS-a 28:
                  
                              (a)
                           
                           
                              subjekt koji prvi put primjenjuje MSFI-jeve dužan je na stjecanje ulaganja primijeniti izuzeće za prethodna poslovna spajanja (Dodatak C);
                           
                        
                              (b)
                           
                           
                              ako subjekt prvi put primjeni MSFI-jeve u svojim nekonsolidiranim financijskim izvještajima ranije nego u svojim konsolidiranim izvještajima i
                              
                                          i.
                                       
                                       
                                          kasnije od svojeg vladajućeg subjekta, u svojim nekonsolidiranim financijskim izvještajima dužan je primjenjivati točku D.16.
                                       
                                    
                                          ii.
                                       
                                       
                                          kasnije od svojeg ovisnog subjekta, u svojim nekonsolidiranim financijskim izvještajima dužan je primjenjivati točku D.17.
                                       
                                    
                        
            
         MRS 28 Udjeli u pridruženim subjektima i zajedničkim pothvatima
         
      
      Izmjenjuje se točka 25. te se dodaje točka 45.B.
      
         Promjene vlasničkog udjela
      
      
               
                  25.
               
               
                  Ako se vlasnički udio subjekta u pridruženom subjektu ili zajedničkom pothvatu smanji, ali se ulaganje i dalje razvrstava ili kao pridruženi subjekt ili kao zajednički pothvat, subjekt je dužan dio dobiti ili gubitka ranije priznatog u ostaloj sveobuhvatnoj dobiti po osnovi smanjenja vlasničkog udjela prenijeti u dobit ili gubitak ako bi se ta dobit odnosno taj gubitak ionako obvezno prenosili u dobit ili gubitak pri otuđenju povezane imovine ili povezanih obveza.
                  …
               
            DATUM STUPANJA NA SNAGU I PRIJELAZNE ODREDBE
      …
      
               
                  45.B
               
               
                  Dokumentom Metoda udjela u nekonsolidiranim financijskim izvještajima (Izmjene MRS-a 27), objavljenim u kolovozu 2014., izmijenjena je točka 25. Subjekt je dužan tu izmjenu primjenjivati retroaktivno u skladu s MRS-om 8 Računovodstvene politike, promjene računovodstvenih procjena i pogreške na godišnja razdoblja koja započinju 1. siječnja 2016. ili nakon tog datuma. Dopuštena je ranija primjena. Ako subjekt započne s primjenom te izmjene za ranije razdoblje, dužan je tu činjenicu objaviti.